‘n Nuwe begin – toortsie.com
April 6, 2018 April 9, 2018 ~ Toortsie
Woordennoot vra dat ons blogs moet skryf oor ‘n nuwe begin, en dadelik is ek opgewonde, want dis juis dít wat my gedagtes nou al dae lank besig hou.
So ‘n paar dae gelede is my bidboek volgeskryf. Die eerste inskrywing daarin is gedoen kort nadat ‘n baie erge ding my oorgekom het. Die krisis was op sy hoogste. Daar was geen vooruitsigte vir beterskap nie. Ek het nie geweet wát om te doen en waarheen om te gaan nie, behalwe om net by my Here te skuil nie.
In hierdie boek het ek baie pyn en smeking en moedeloosheid voor God se voete gelê. In die tyd wat ek in hierdie boek geskryf het, het nóg groot dinge met ons gebeur. Slegte dinge. Traumatiese dinge. Lewensveranderende dinge.
Genadiglik het daar ook baie mooi dinge gebeur en kon ek God se Hand duidelik sien, Sy beskerming, Sy daarwees. Sy betrokkenheid by ons alledaagse lewe. Ons was nie alleen nie.
Die boek is volgeskryf met twee jaar se diep gesprekke met God. My vrese, my vrae, my vreugdes. Simbolies was dit die einde van ‘n seisoen.
Ek kom dit agter in myself, my omstandighede, my lewensuitkyk. Ons staan aan die begin van ‘n nuwe, opwindende seisoen. ‘n Seisoen wat beslis ook sy uitdagings gaan hê, maar ook vol verrassings gaan wees.
My tone tintel, my oë blink, want hier kom groot dinge! Ek staan in afwagting om te sien wat God vir ons beplan het. ‘n Nuwe nuut. Nuwe horisonne. Nuwe uitdagings. Nuwe vooruitsigte.
Mag daar ook vir jóú nuwe seisoene wees, mooi seisoene, tye wat vir jou goed is. Mag jy God se genade en nabyheid ervaar wanneer dinge nie loop soos jy dit graag sou wou hê nie. Mag jy ook ‘n nuwe nuut ervaar as dinge sleg was.
Woordennoot, ek weet nie of hierdie aan die kriteria voldoen nie, maar as jy dit wil gebruik, is jy welkom. Indien nie, is dit ook reg. 😁
Posted in #Afrikaans, Geleefde Christenskap, Motivering en Bemoediging	Nuwe Nuut
‹ PreviousToortsie se dankbaarheidsreis – 4
20 thoughts on “‘n Nuwe begin”
April 6, 2018 om 6:43 nm
Goeie nuus… ek is bly dit gaan beter
April 6, 2018 om 8:28 nm
April 6, 2018 om 7:30 nm
Dis mooi opwindend en positief, Toortsie.
April 6, 2018 om 8:27 nm
Jaaaa man! 🥁🥁🥁
April 6, 2018 om 8:30 nm
Your greatest Testimony will come from your greatest trial. Jou woorde laat my dink aan die ‘voetspore gedig’. Gedurende ons storms voel ons alleen, maar wanneer ons terugkyk en net een ry voetspore sien dan besef ons die Here het ons gedra.
April 6, 2018 om 8:47 nm
O ja. Daar waar ons die swakste is, is waar ons die sterkste sal word. ❤️
April 6, 2018 om 8:54 nm
Net die waarheid daardie!
April 7, 2018 om 6:38 vm
Wat ń pragtige skrywe, eerlik en met oorgawe aangebied. Voorwaar, Toortsie, mag jul nuwe nuut propvol verassings wees.
April 7, 2018 om 7:06 vm
Dankie! Elke dag is ‘n verrassing. ❤️
April 7, 2018 om 8:53 vm
Elke dag hou beslis sy verassings in. Telkens kom daar uitkoms as mens net vas vertrou.
My pensioen het hierdie maand nie in my rekening beland nie. Ek bel en hou 40 minute aan sonder dat iemand antwoord. Tina probeer ook sonder sukses. Wel, end goed als goed. Dis toe Donderdagaand inbetaal. Tog met al die sweet het ek kalm kon bly want ek het geweet daar sal n oplossing kom. Nie op my tyd nie maar op Sy tyd.
April 7, 2018 om 9:00 vm
Sjoe, ek kan dink dat dit bekommerniswaardig sou wees, veralas jou pensioen uit die liewe SA moet kom en jy is in NZ.
April 7, 2018 om 9:16 vm
Beslis. Dis al wat ek het. elukkig dat ek darem die werk by die skool het wat gehelp het om darem my krag te betaal en brood en melk. Is nou nog fies vir die spul wat sekerlik langnaweek gehou het sonder om hul werk te doen eers.
April 7, 2018 om 9:26 vm
Ek is net bly dis opgelos!
April 7, 2018 om 11:33 nm
Dis wat do amazing is- daar is altyd lig aan die eindevan n tonnel. ‘n Mens moet net moed hou. Gelukkig maak die Here dit vir ons moontlik deur krag na kruis te gee. Mooi nuwe tye vir julle.
April 7, 2018 om 11:46 nm
Ja! Ek ervaar dit nou so by Imagine ook. Die stories wat ek hoor en wat ek voor my oë sien afspeel, is ongelooflik.
April 9, 2018 om 5:19 nm
Pragtig en positief..Amen
April 20, 2018 om 12:28 nm
Sjoe…jy sal dink ek het nou so gebedel en nou gebeur niks! Ek gaan dit op die 25e voorlees….Baie dankie, dis so pragtig en opbouend!
April 20, 2018 om 12:34 nm
Jy hoef regtig nie. 😁 Dis net as dit is wat jy graag wil lees. 😁
April 20, 2018 om 12:38 nm
Ek wil! Jou blogs is lekker voorlees blogs.
April 20, 2018 om 12:47 nm